b'\n_START_ARTICLE_\nEl Kurru\n_START_SECTION_\nPokopi konj\n_START_PARAGRAPH_\nPribli\xc5\xbeno 120 m severozahodno od piramid K. 51 - K. 55 so \xc5\xa1tiri vrste grobov konj. V njih so pokopani  \xc5\xa1tirje, osem, osem in \xc5\xa1tirje konji. Grobovi v prvi vrsti so verjetno iz Pijevega obdobja, v drugi vrsti iz \xc5\xa0abakovega, v tretji iz \xc5\xa0abatakovega in v \xc4\x8detrti iz Tantamanijevega obdobja.  _NEWLINE_Grobovi so bili izropani, vendar je v njih ostalo dovolj dokazov, da so bili pokopani v stoje\xc4\x8dem polo\xc5\xbeaju. Konji so bili pokopani skupaj z njihovo bogato opravo.\n_START_SECTION_\nNedavne  arheolo\xc5\xa1ke raziskave\n_START_PARAGRAPH_\nPed nekaj leti se je pokopali\xc5\xa1\xc4\x8de El Kurru za\xc4\x8delo ponovno raziskovati. Raziskave vodita Geoff Emberling (Kelseyev arheolo\xc5\xa1ki muzej, Michigan) in Rachael J. Dann (Egip\xc4\x8danska in sudanska arheologija, Univerza Kopenhagen) v sodelovanju z Narodnim svetom za starine in muzeje Sudana in delnem financiranju Katarja.'